Coraline: Το Σπίτι στην Ομίχλη

Η Coraline: Το Σπίτι στην Ομίχλη (αγγλικά: Coraline) είναι αμερικανική stop-motion τρισδιάστατη ταινία σκοτεινής φαντασίας, παραγωγής 2009. Βασίζεται στην ομώνυμη νουβέλα του Νιλ Γκάιμαν που κυκλοφόρησε το 2002. Την παραγωγή της ταινίας ανέλαβε η εταιρία Laika και τη διανομή η εταιρία Focus Features. Σκηνοθέτης και σεναριογράφος της ταινίας ήταν ο Χένρι Σέλικ. Η ταινία έκανε παγκόσμια πρεμιέρα στο Διεθνές Φεστιβάλ Κινηματογράφου του Πόρτλαντ. Κυκλοφόρησε ευρέως στους κινηματογράφους των Ηνωμένων Πολιτειών στις 6 Φεβρουαρίου 2009 και στους ελληνικούς κινηματογράφους στις 28 Μαΐου 2009. Η ταινία δημιουργήθηκε έχοντας τη συγκατάθεση και τη συνεργασία του Γκάιμαν. 

Η ταινία έκανε εισπράξεις 16.85 εκατομμυρίων δολαρίων κατά τη διάρκεια του πρώτου Σαββατοκύριακου προβολής της, κατατάσσοντάς την τρίτη στο box office. Μέχρι το Σεπτέμβριο του 2009, η ταινία είχε έσοδα άνω των 120 εκατομμυρίων δολαρίων παγκοσμίως. Η ταινία κέρδισε το Βραβείο Annie Καλύτερης Μουσικής, Σχεδιασμού Χαρακτήρων και Σχεδιασμού Παραγωγής και ήταν υποψήφια για Όσκαρ και Χρυσή Σφαίρα Καλύτερης Ταινίας Κινουμένων Σχεδίων.

Πλοκή
Η Κόραλαϊν Τζόουνς μετακομίζει με τη μητέρα και τον πατέρα της από την άνετη ζωή της στην πόλη Πόντιακ του Μίσιγκαν στο Ροζ Παλάτι, ένα ερειπωμένο διαμέρισμα τριών υπνοδωματίων ενός κτιρίου στην πόλη Άσλαντ του Όρεγκον. Στο κτίριο κατοικούν επίσης οι συνταξιούχες ηθοποιοί Δεσποινίδες Σπινκ Και Φόρσιμπολ και ο εκκεντρικός Ρώσος ακροβάτης Κύριος Μπομπίνσκι. Με τους γονείς της να εργάζονται συνεχώς πάνω σε έναν κατάλογο κηπουρικής και της δίνουν λίγη προσοχή, η Κόραλαϊν αισθάνεται παραμελημένη και αποφασίζει να εξερευνήσει το νέο τους σπίτι. Γίνεται φίλη με τον Γουάιμπι Λόβατ, εγγονό της ιδιοκτήτριας του διαμερίσματος. Ενώ η Κόραλαϊν εξερευνά, βρίσκει μία μικρή πόρτα σφραγισμένη από έναν τοίχο με τούβλα. Εκείνη τη νύχτα, η Κόραλαϊν ξυπνά από ένα ποντίκι και το ακολουθεί μέχρι τη μικρή πόρτα όπου ανακαλύπτει ένα μακρύ, σκοτεινό διάδρομο στη θέση του τοίχου. Η Κόραλαϊν ακολουθεί το διάδρομο και φτάνει στον Άλλο Κόσμο, μια φανταστική παράλληλη εκδοχή του Ροζ Παλατιού στο οποίο κατοικούν δύο άλλοι όμοιοι γονείς της ονόματι Άλλη Μητέρα και Άλλος Πατέρας, οι οποίοι έχουν μαύρα κουμπιά για μάτια. Αυτά τα όντα είναι πιο ζεστά προς την Κόραλαϊν και της δίνουν μεγαλύτερη προσοχή, ιδιαίτερα η Άλλη Μητέρα, η οποία κάνει ό,τι μπορεί για να εντυπωσιάσει την Κόραλαϊν. Η Κόραλαϊν αποφασίζει να περάσει τη νύχτα στον Άλλο Κόσμο, αλλά όταν ξυπνά το επόμενο πρωί, βρίσκεται πάλι πίσω στον παλιό της κόσμο.

Παρά τις προειδοποιήσεις κινδύνου των γειτόνων της, η Κόραλαϊν συνεχίζει να πηγαίνει στον Άλλο Κόσμο τη νύχτα για να αποδράσει από τη στασιμότητα της αληθινής της ζωής και ψυχαγωγείται από τις "Άλλες" εκδοχές των γειτόνων της, συμπεριλαμβανομένου έναν μουγκό Άλλο Γουάιμπι, ο οποίος την καθοδηγεί στον Άλλο Κόσμο. Κατά τη διάρκεια της τρίτης επίσκεψής της, η Κόραλαϊν συναντά μία μαύρη γάτα από το δικό της κόσμο που έχει την ικανότητα να μιλά στον Άλλο Κόσμο. Η γάτα επίσης προειδοποιεί την Κόραλαϊν για τον κίνδυνο που διατρέχει. Αυτή αγνοεί τις προειδοποιήσεις μέχρι που η Άλλη Μητέρα την προσκαλεί να ζήσει στον Άλλο Κόσμο για πάντα αν ράψει κουμπιά πάνω από τα μάτια της. Όταν η Κόραλαϊν απαιτεί να επιστρέψει σπίτι της, η Άλλη Μητέρα αποκαλύπτει θυμωμένα την αληθινή της μορφή ως μια τερατώδης μάγισσα και παγιδεύει την Κόραλαϊν σε ένα μικρό δωμάτιο πίσω από έναν καθρέφτη, όπου συναντά τα φαντάσματα τριών παιδιών που είχαν χάσει τα μάτια και τις ψυχές τους από την Άλλη Μητέρα. Με τη βοήθεια του Άλλου Γουάιμπι, η Κόραλαϊν δραπετεύει στον δικό της κόσμο, αλλά διαπιστώνει ότι η Άλλη Μητέρα έχει απαγάγει τους γονείς της.

Οπλισμένη με ένα βλέπον πετράδι που της παρείχαν οι αληθινές Σπινκ και Φόρσιμπολ, η Κόραλαϊν επιστρέφει στον Άλλο Κόσμο και προκαλεί την Άλλη Μητέρα σε ένα παιχνίδι για να βρει τους χαμένους γονείς της και τα μάτια των παιδιών φαντασμάτων στον Άλλο Κόσμο, συμφωνώντας να μείνει στον Άλλο Κόσμο αν χάσει. Η Κόραλαϊν χρησιμοποιεί το βλέπον πετράδι για να βρει τα μάτια των παιδιών και νικά με όπλο την εξυπνάδα της τους κατοίκους του Άλλου Κόσμου που φύλαγαν τα παιδιά. Αργότερα βρίσκει τους γονείς της παγιδευμένους σε μια χιονόμπαλα. Γνωρίζοντας ότι η Άλλη Μητέρα δεν θα την αφήσει ποτέ να φύγει ακόμα και αν κερδίσει, η Κόραλαϊν την ξεγελά να ανοίξει την πόρτα που ενώνει τους δύο κόσμους και δραπετεύει από αυτήν, κλείνοντας την πόρτα πίσω της τραυματίζοντας άσχημα το χέρι της Άλλης Μητέρας. Η Κόραλαϊν βρίσκει τους γονείς της ασφαλείς χωρίς να θυμούνται τι έχει γίνει και τα παιδιά φαντάσματα βρίσκουν επιτέλους γαλήνη. Για να αποτρέψει την Άλλη Μητέρα από το να επιστρέψει, η Κόραλαϊν σκοπεύει να ρίξει το κλείδι της πόρτας ανάμεσα στον κόσμο της και στον Άλλο Κόσμο σε ένα πηγάδι κοντά στο σπίτι της, αλλά το κομμένο χέρι της Άλλης Μητέρας μπαίνει στον κόσμο της Κόραλαϊν και προσπαθεί να την τραβήξει πίσω στον Άλλο Κόσμο. Ο Γουάιμπι καταφτάνει και καταστρέφει το χέρι και αυτός και η Κόραλαϊν ρίχνουν το χέρι και το κλειδί στο πηγάδι. Με τους γονείς της να έχουν τελειώσει τη δουλειά τους και να έχουν τη δυνατότητα να περνούν περισσότερο χρόνο με την κόρη τους, η Κόραλαϊν διοργανώνει ένα πάρτι κήπου με την οικογένεια και τους γείτονές της, ικανοποιημένη με τη νέα της ζωή.

Ηθοποιοί
 Ντακότα Φάνινγκ ως Κόραλαϊν Τζόουνς
 Τέρι Χάτσερ ως Μελ Τζόουνς
 Τζον Χόντγκμαν ως Τσάρλι Τζόουνς
 Ρόμπερτ Μπέιλι Τζούνιορ ως Γουάιμπορν "Γουάιμπι" Λόβατ
 Κιθ Ντέιβιντ ως Ο Γάτος
 Τζένιφερ Σόντερς ως δεσποινίς Έιπριλ Σπινκ
 Ντον Φρεντς ως δεσποινίς Μίριαμ Φόρσιμπολ
 Τζον Λάινελ ως η φωνή τραγουδιού του άλλου πατέρα
 Ίαν Μακ Σέιν ως κύριος Μπομπίνσκι
 Κάρολαϊν Κρόφορντ ως κυρία Λόβατ

Υποδοχή
Βραβεία
 Βραβεία Βραβείο Κατηγορία Παραλήπτης/ες ΑποτέλεσμαΌσκαρΚαλύτερη Ταινία Κινουμένων ΣχεδίωνΧένρι ΣέλικΒραβεία Αμερικανικού ΙνστιτούτουΚαλύτερες 10 Ταινίες της ΧρονιάςΒραβεία AnnieΚαλύτερη Ταινία Κινουμένων ΣχεδίωνΚαλύτερη ΣκηνοθεσίαΧένρι ΣέλικΚαλύτερος Δανεισμός ΦωνήςΝτον ΦρεντςΚαλύτερη ΜουσικήΜπρούνο ΚουλέιςΚαλύτερο Animation ΧαρακτήρωνΤράβις ΝάιτΚαλύτερο Σχέδιο ΧαρακτήρωνΣέιν Πρίγκμορ, Σάνον ΤιντλΚαλύτερος Σχεδιασμός ΠαραγωγήςΚρίστοφερ Άπελχανς, Τανταχίρο ΟυεσούγκιΚαλύτερος ΕικονογράφοςΚρις Μπάτλερ Βραβεία Annecy International Animated Film Festival Cristal Καλύτερη Ταινία - Ισοπαλία  Βραβεία Broadcast Film Critics Association Καλύτερη Ταινία Κινουμένων Σχεδίων  Βραβεία BAFTA  Καλύτερη Ταινία Κινουμένων Σχεδίων  Βραβεία BAFTA Children Καλύτερη Ταινία Κινουμένων Σχεδίων  Βραβεία Chicago Film Critics Association Καλύτερη Ταινία Κινουμένων Σχεδίων Βραβεία Cinema Audio SocietyΕπίτευγμα ζωήςΧένρι Σέλικ Επίτευγμα Καριέρας (σχεδιαστής ήχου)Ράντι Θομ Βραβεία EDA [Alliance of Women Film Journalists]Καλύτερος  Θηλυκός Χαρακτήρας Κινουμένων Σχεδίων (Κόραλαϊν)  Καλύτερη Ταινία Κινουμένων Σχεδίων  Χρυσές Σφαίρες Καλύτερη Ταινία Κινουμένων Σχεδίων  Motion Picture Sound Editors Βραβεία Golden Reel Καλύτερο Μοντάζ Ήχου: Εφέ Ήχου, Foley, Μουσική, Διάλογος και ADR Animation  Βραβεία Online Film Critics Society Καλύτερη Ταινία Κινουμένων Σχεδίων  Βραβεία People's Choice Καλύτερη Τρισδιάστατη Ταινία Κινουμένων Σχεδίων  Βραβεία Producers Guild of America Παραγωγός της Χρονιάς σε Ταινία Κινουμένων Σχεδίων  Βραβεία San Francisco Film Critics Circle Καλύτερη Ταινία Κινουμένων Σχεδίων Βραβεία St. Louis Film CriticsΚαλύτερη Ταινία Κινουμένων Σχεδίων Βραβεία Visual Effects SocietyΚαλύτερο Animation σε Ταινία Κινουμένων Σχεδίων Κλερ Τζένινγκς, Χένρι Σέλικ Καλύτερος Χαρακτήρας σε Ταινία Κινουμένων Σχεδίων Κόραλαϊν - Τράβις Νάιτ και Τρέι Τόμας Kαλύτερο Effects Animation σε Ταινία Κινουμένων Σχεδίων Τζον Άλαν Άρμστρονγκμ, Ρίτσαρντ Κεντ Μπάρτον, Κρεγκ Ντόσετ Καλύτερα Μοντέλα και Μινιατούρες σε Ταινία Ντέμπορα Κουκ, Μάθιου ΝτεΛο, Πολ Μακ, Μάρτιν Μονιέρ  Βραβεία Washington D.C. Area Film Critics Association Καλύτερη Ταινία Κινουμένων Σχεδίων 

Παραπομπές

Εξωτερικοί σύνδεσμοι








Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2009
Κατηγορία:Ταινίες βασισμένες σε βρετανικά μυθιστορήματα
Κατηγορία:Αμερικανικές ταινίες κινουμένων σχεδίων
Κατηγορία:Ταινίες γυρισμένες στο Όρεγκον
Κατηγορία:Δραματικές ταινίες τρόμου
Κατηγορία:Αμερικανικές 3D ταινίες
Κατηγορία:Ταινίες σκοτεινής φαντασίας
Κατηγορία:Ταινίες σχετικά με γάτες
Κατηγορία:Ταινίες παραγωγής Focus Features
Κατηγορία:3D ταινίες κινουμένων σχεδίων
Κατηγορία:Ταινίες κινουμένων σχεδίων του 2009